Ak ste si v minulosti nakúpili u Freshlabels a váš tovar už nevyužijete, či už z dôvodu, že vám už nesedí veľkosť, prestalo sa vám páčiť alebo máte úplne iný dôvod, môžete ho zaniesť na jednu z pražských pobočiek. Tovar musí byť v takom stave, aby sa dal znovu používať, teda bez škvŕn, zápachu, žmolkov, chýbajúcich gombíkov, nefunkčných zipsov a podobne. Freshlabels takto pomáha tomu, aby mali ich výrobky väčšie využitie a bolo ekologicky efektívnejšie. Za odmenu potom dostanete tzv. Loop kredit, ktorý budete môcť využiť na zlacnenie vašej objednávky. Takže nielen, že prispejete k lepšej ekológii, ale zároveň aj ušetríte.